เป็นแผลที่น้องชายลักษณะเป็นแผลนูนเล็ก 1 ตุ่ม แล้วมีจุดเหมือนโดนแมลงกัดเนื้อไป ประมาณ3-5 จุดรอบๆแผล ขนาดประมาณหะวเข็มแทบจะมองไม่เห็น ไม่เจ็บมากไม่มีไข้ อยากทราบว่าอาการนี้คือโรคอะไรครับ ขออนุญาตฝากรูปมาด้วยนะครับ จากในภาพอาจจะสังเกตเห็นได้ครับ 
สวัสดีค่ะ การมีแผลนูนที่อวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมหากเป็นตุ่มที่มีลักษณะคล้ายหนอง มีเลือดและหนองไหลจากแผล ปวด บวมมาก มีไข้ ปัสสาวะแสบขัด ควรไปพบแพทย์เพื่อตรวจเพิ่มเติม อาจต้องเอาหนองจากแผลไปตรวจและได้รับยาฆ่าเชื้อตามโรคที่เป็น แต่จากในรูปเป็นตุ่มที่ยังดูไม่มีการติดเชื้อที่ชัดเจน อาจจะเฝ้าดูอาการไปก่อนว่าตุ่มค่อยๆยุบไปเองได้หรือไม่การดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง